text: Mand fundet død i Esbjerg
  24 oktober 2013 kl. 08.03
  Syd- og Sønderjyllands Politi har indledt efterforskning af et mystisk dødsfald i Kvaglund i Esbjerg. En 35-årig mand blev klokken seks torsdag morgen fundet død i en trappeopgang.
  Han blev fundet af en bekendt, som han havde overnattet hos. Den afdøde var en del af misbrugsmiljøet i Esbjerg.
  Dødsårsagen er endnu ikke kendt, men politiet undersøger, om han har været udsat for en forbrydelse.
  Politiet er gået i gang med afhøringer, og retsmedicinere undersøger liget.
  